ཞན་ཇི་སྙེད་ཡོད་པ་དེ་རྣམས་ཀྱང་ཀུན་ཏུ་རྟོག་པའི་འཆིང་བ་རྣམས་གཅོད་པར་མཛད་ཅིང་།འཇིག་རྟེན་གྱི་དོན་གྱི་བྱ་བ་ལ་འཇུག་པ་དེ་སྙེད་ཀྱིས་མཚོན་པའི
འཁོར་བཅས་རྣམས་ལ་ཕྱག་འཚལ་བ་ཡིན་པའི་ཕྱིར།གཉིས་པ་མཆོད་པ་འབུལ་བའི་ཚུལ་ཡོད་དེ།རང་གི་སྙིང་ག་ནས་མེ་ཏོག་མ་དཀར་མོ།།བདུག་པ་མ་དུད་ཁ།མར་མེ་མ་དམར་མོ།།དྲི་ཆབ་མ་ལྗང་ཁུ།ཞལ་ཟས་མ་ཁ་དོག་སྣ་ཚོགས་པ་ཕྱག་དང་པོ་གཉིས
ཀྱིས་རྡོར་དྲིལ་དང་།གཉིས་པ་རྣམས་ན་རང་རང་གི་མཆོད་པ་འཛིན་པ་དང་།གཟུགས་རྡོ་རྗེ་མ་དཀར་མོ།།སྒྲ་རྡོ་རྗེ་མ་སྔོན་མོ།།དྲི་རྡོ་རྗེ་མ་སེར་མོ།།རོ་རྡོ་རྗེ་མ་དམར་སེར།རེག་བྱ་རྡོ་རྗེ་མ་ལྗང་ཁུ།ཆོས་དབྱིངས་རྡོ་རྗེ་མ་དཀར་མོ་རྣམས་ཕྱག་གཡས་ཀྱི་དང་པོ་ན་མེ་ལོང

པི་ཝང་དུང་ཆོས་སྦྲང་ཆང་ན་བཟའ་ཆོས་འབྱུང་དང་།གཡས་ཀྱི་གཉིས་པ་རྣམས་ན་ཌཱ་མ་རུ།གཡོན་པ་རྣམས་ཀྱིས་གྲི་ཐོད་འཛིན་པ་དཔག་ཏུ་མེད་པ་སྤྲུལ་ཏེ་རང་རང་གི་སྔགས་བརྗོད་པ་དང་མཉམ་དུ་མཆོད་པ་ཡིན་པའི་ཕྱིར།ཆུ་གཉིས་འབུལ་བའི་ཚེ་ལྷ་མོ་རྣམས་ཁ་དོག་སྔོན་པོར
རུང་བར་སེམས་ཏེ།འདི་ནི་གཞུང་ཆེ་བ་ནས་གསལ་བར་མ་བཤད་ལ།ཨོཾ་དང་ཧཱུཾ་བརྗོད་པའི་ཚེ་སྤྲོ་བསྡུ་བྱེད་པ་ནི་ཐམས་ཅད་ལ་འདྲའོ།།དེ་ནས་མཆོད་པ་གཞན་ཇི་ལྟར་བྱ་བའི་ཚུལ་ཡོད་དེ།རང་གི་ཐུགས་ཀའི་ཧཱུཾ་ལས་བྱུང་བའི་སྙིང་པོའི་རྣལ་འབྱོར་མ་བཞིས་ཐོད་པ་བདུད་རྩི་ལྔས
གང་བས་མཆོད་པ་ནི་ནང་གི་མཆོད་པ་དང་།ཡབ་ཡུམ་སྙོམས་པར་ཞུགས་པ་ལས་ལྷ་ཐམས་ཅད་བདེ་བས་ཚིམ་པར་བསམ་པ་ནི་གསང་མཆོད་དང་།བདེ་བས་སྟོང་པ་ངེས་པའི་བདེ་སྟོང་དབྱེར་མེད་ཀྱི་ཡེ་ཤེས་རྒྱུད་ལ་སྐྱེས་པར་བསམ་པ་ནི་དེ་ཁོ་ན་ཉིད་ཀྱི་མཆོད་པ་ཡིན
བའི་ཕྱིར།ནང་གི་མཆོད་པའི་སྐབས་སུ་ཨོཾ་སརྦ་བཛྲ་ཞེས་སོགས་ཀྱི་སྔགས་འབྱུང་བའི་དོན་གཞན་གྱིས་བཤད་པ་མ་མཐོང་ཡང་རང་གི་གོ་ཚོད་ལྟར་ན་འདི་བཞིན་དུ་སེམས་ཏེ།སརྦ་ནི་ཐམས་ཅད།བཛྲ་ནི་རྡོ་རྗེ།ཀཱ་མི་ནི་འདོད་མ།སརྦ་བྷཀྵ་ནི་ཐམས་ཅད་ཟོ།།ཤོ་དྷ་ཡ་
ནི་སྦྱོངས་ཤིག།གུ་ཧྱ་བཛྲ་ནི་ནི་གསང་བའི་རྡོ་རྗེ་ཅན།སྭཱ་ཧཱ་ནི་གཞི་ཚུགས་ཞེས་པར་འགྱུར་བའི་ཕྱིར་རོ།།གསུམ་པ་སྐྱ་བས་འཕྲོ་དཔོགས་ཇི་ལྟར་བྱ་བའི་ཚུལ་ཡོད་དེ།དཀོན་མཆོག་གསུམ་ལ་ཞེས་སོགས་ཀྱིས་སྐྱབས་སུ་འགྲོ་བ་དང་།སེམས་བསྐྱེད་པ་དང
བྱང་སེམས་ཀྱི་སྡོམ་པ་འཛིན་པ་དང་།ཕྱིན་དྲུག་ལ་བསླབ་པར་དམ་འཆའ་བ་དང་།དེའི་རྗེས་སུ་རྒྱལ་བ་ཐམས་ཅད་ལ་ཆོས་ཀྱི་འཁོར་ལོ་བསྐོར་བར་བསྐུལ་བ་དང་།མྱ་ངན་ལས་མི་འདའ་བར་བཞུགས་པར་གསོལ་བ་དང་།བགྲོད་དཀའ་སྲིད་པའི་སོགས་ཀྱིས

།ལུས་འབུལ་བ་དང་།སེམས་ཅན་ཐམས་ཅད་ཞེས་སོགས་ཀྱིས་ཚད་མེད་བཞི་བསྒོམ་པ་ཡིན་པའི་ཕྱིར་རོ།།ཚོགས་ཞིང་མཆོད་ཅིང་སྐྱབས་འགྲོ་སོགས་བྱས་པ་ལ་དགོས་པ་ཡོད་དེ།ཚོགས་རྫོགས་ཤིང་སྒྲུབ་པའི་མཆོད་པར་འགྱུར
འི་ཆེད་ཡིན་པའི་ཕྱིར།ཚོགས་ཞིང་རྣམས་མཐར་ཇི་ལྟར་བྱ་བའི་ཚུལ་ཡོད་དེ།སྤྱིར་རང་གནས་སུ་གཤེགས་པ་དང་།མི་དམིགས་པར་བསམ་པ་དང་།རོང་ལ་ཐིམ་པར་བསམ་པ་རྣམས་ལས་འདིར་ཡི་གེ་བརྒྱའི་མཇུག་ཏུ་རང་གི་སྨིན་མཚམས་སམ་སྙིང
གར་ཐིམ་པར་བསམ་པ་ཡིན་པའི་ཕྱིར།དགོས་པ་ཡོད་དེ།བྱིན་གྱིས་བརླབ་པའི་ཆེད་ཡིན་པའི་ཕྱིར་རོ།།གཉིས་པ་ནི།གཞི་ལ་འཆི་བའི་ཚེ་ལས་དབང་གིས་ཕུང་ཁམས་སྐྱེ་མཆེད་དང་རླུང་རྣམས་རིམ་གྱིས་ཐིམ་ནས་འཆི་བ་འོད་གསལ་གྱི་རླུང་སེམས་ཕྲ་མོ
མངོན་དུ་གྱུར་པ་ལ་འཆི་བ་ཞེས་བཏགས་པ་དང་ཆོས་མཐུན་པར་བསྒོམ་པ་ཡིན་ཏེ་འདི་ལ་གཉིས།སྔགས་ཀྱི་དོན་བཤད་པའི་སྒོ་ནས་སྟོང་ཉིད་སྒོམ་ཚུལ་དང་།དེ་ཉིད་འཆི་བ་ཆོས་སྐུར་འཁྱེར་བའི་ལམ་ཁྱེར་དུ་བསྟན་པའོ།།དང་པོ་ཡ་སྭ་བྷཱ་ཝའི་སྔགས་དོན་དང
མཐུན་པར་སྣང་བཅས་ཀྱི་སྟོང་ཉིད་སྐོམ་ཚུལ་ཡོད་དེ།ཆོས་ཐམས་ཅད་རང་གི་ངོ་བོས་གྲུབ་པ་མེད་ཀྱང་ཐ་སྙད་དུ་སྒྱུ་མ་ལྟར་ཀུན་རྟོག་གིས་བཏགས་པ་ཙམ་དུ་བསྒོམ་པར་བྱ་བ་ཡིན་པའི་ཕྱིར།ཨོཾ་སྭ་བྷཱ་ཝ་ཞེས་སོགས་ཀྱི་དོན་ཡོད་དེ།ཨོཾ་ནི་མདོ་འདྲེན་དང་།དེ་ལ་ཨ་ཨུ
མ་གསུམ་ཡོད་པའི་སོ་སོས་སྐུ་གསུང་ཐུགས་རྡོ་རྗེ་ཀ་སུ་མ་མཚོན་ཞིང་།ཨོཾ་གཅིག་ཏུ་དྲིལ་བས་ནི་རྡོ་རྗེ་གསུམདབྱེར་མི་ཕྱེད་པ་དེ་མཚོན།སྭ་བྷཱ་ཝ་ནི་རང་བཞིན།ཤུདྡྷ་ནི་དག་པ།སརྦ་དྷརྨཱཿནི་ཆོས་ཐམས་ཅད།སྭ་བྷཱ་ཝ་ནི་རང་བཞིན།ཤུདྡྷ་ནི་དག་པ།ཀོ྅ཧཾ་ནི

འོ་སྟེ།མདོར་ན་གཟུང་བ་དང་འཛིན་པས་བསྡུས་པའི་ཆོས་ཐམས་ཅད་རང་བཞིན་གྱིས་རྣམ་པར་དག་པའི་བདག་ཉིད་དེ་ངའོ་ཞེས་པའི་དོན་ཡིན་པའི་ཕྱིར།དེ་ནས་རང་གི་ཐུགས་ཀའི་ཧཱུཾ་གི་འོད་ཟེར་བརྟན་པ་སྣོད་དང་གཡོ་བ་བཅུད་ཐམས་ཅད་ལ་འབོག་པས།དེ་ཐམས་ཅད་འོད
ཀྱི་རྣམ་པར་ཞུ་ནས་རང་གི་ལུས་ལ་ཐིམ།ལུས་ཀྱང་སྟོད་སྨད་ནས་རིམ་གྱིས་ཞུ་ནས་ཐུགས་ཀའི་ཧཱུཾ་ལ་ཐིམ།ཧཱུཾ་གི་ཞབས་ཀྱུ་ཨཱ་ནི་ཧ་དང་།དེ་མགོ་བོ་དང་།དེ་ཟླ་ཚེས་དང་།དེ་ཐིག་ལེ་དང་།དེ་ནཱ་ད་ལ་རིམ་གྱིས་ཐིམ་ཞིང་ནཱ་ད་ཡང་སྟོང་པའི་འོད་གསལ་དུ་ཐིམ་ནས་མི་དམིགས་པར
སམས་ཤིང་།ཨོཾ་ཤཱུ་ནྱ་ཏའི་སྔགས་བརྗོད་པར་བྱ་ལ།དེའི་དོན་ཡང་ཡོད་དེ།ཤཱུ་ནྱ་ཏ་ནི་སྟོང་ཉིད།ཛྙཱ་ན་ནི་ཡེ་ཤེས།བཛྲ་ནི་མྲྀ་ཕྱེད།སཱ་བྷཱ་ཝ་ནི་རང་བཞིན།ཨཏྨ་ཀ་ནི་བདག་ཉིད།ཨ་ཧཾ་ནི་ངའོ་ཞེས་པའི་དོན་ཡིན་ཞིང་།དེའི་ཚེ་ནམ་མཁའ་ལྟར་སྟོང་ཐད་དུ་སོང་བའི་ཡུལ
སྟོང་པ་ཉིད་དང་ཡུལ་ཅན་བདེ་ཆེན་གྱི་ཡེ་ཤེས་གཉིས་དབྱེར་མེད་པའི་བདག་ཉིད་དེ་དེའོ་སྙམ་དུ་གཉིས་སྣང་ཐམས་ཅད་དང་བྲལ་བའི་རྒྱལ་བའི་ཐུགས་ཆོས་སྐུའི་ང་རྒྱལ་བཟུང་ནས་བསྒོམ་པར་བྱ་བ་ཡིན་པའི་ཕྱིར་རོ།།གཉིས་པ་ནི།དེ་ལྟར་སྒོམ་པར་བྱེད་པའི་ཚུལ་འདི་ལ
འཆི་བ་ཆོས་སྐུར་འཁྱེར་བའི་ལམ་ཁྱེར་ཞེས་བྱ་སྟེ།སྦྲང་གཞི་འཛམྦུའི་གླིང་པའི་མི་མངལ་སྐྱེས་ཁམས་དྲུག་ལྡན་འཆི་བ་འོད་གསལ་མངོན་དུ་བྱས་པ་དང་ཆོས་མཐུན་ཞིང་སྒྲུབ་པ་པོ་རང་ཉིད་ཀྱི་འཆི་བ་སྦྱོང་བར་བྱེད།ལཱམ་རྫོགས་རིམ་གྱི་སྐབས་སུ་རླུང་ཐམས་ཅད་སྙིང་ཀའི
མི་ཤིགས་པ་ལ་བསྡུས་ནས་ཐིམ་པའི་དཔེ་དོན་གྱི་འོད་གསལ་མངོན་དུ་བྱས་པ་དང་ཆོས་མཐུན་ཞིང་།དེ་ལྟ་བུའི་འགྲུབ་པའི་དགེ་རྩ་སྨིན་བྱེད་དུ་འགྱུར།འབྲས་བུ་གཉིས་སྣང་མཐའ་དག་དང་བྲལ་བའི་རྒྱལ་བའི་ཐུགས་ཆོས་སྐུ་དང་རྣམ་པ་མཐུན་ཞིང་།དེ་མངོན

དུ་འགྱུར་བའི་ནུས་པ་ཁྱད་པར་ཅན་འཇོག་པའི་ཕྱིར་རོ།།དེ་ལྟར་སྔགས་གཉིས་ཀྱི་དོན་དྲན་པའི་སྒོ་ནས་སྟོང་ཉིད་བསྒོམས་པ་ལ་དགོས་པ་ཡོད་དེ།འཆི་བ་ཆོས་སྐུར་འཁྱེར་བའི་ལམ་ཁྱེར་དུ་འགྱུར་བ་དང་།དོན་དམ་པའི་སྲུང་བར་འགྱུར
་དང་།སྟོང་ཉིད་ཀྱི་ལྟ་བ་སྔར་ཡོད་བརྟན་པ་དང་།སྔར་མེད་གསར་དུ་རྟོགས་པར་འགྱུར་བ་དང་།བསྒོམས་པར་འགྱུར་བའི་རྟེན་བརྟེན་པའི་དཀྱིལ་འཁོར་རྣམས་བདེ་སྟོང་དབྱེར་མེད་ཀྱི་ཡེ་ཤེས་ཀྱི་རྣམ་རོལ་ཏུ་འཆར་བའི་ཆེད་ཡིན་པའི་ཕྱིརརོ།།གསུམ་པ་ཇི
ལྟར་བསྒོམ་པའི་ཚུལ་ཡོད་དེ།དེ་ལྟར་སྣང་བ་ཐམས་ཅད་བསྡུས་པའི་སྟོང་པའི་ངང་ལས་རང་གི་སེམས་ནཱ་དའི་གཟུགས་ཤིན་ཏུ་ཕྲ་བ་དཀར་ལ་དམར་བའི་མདངས་ཅན་གྱེན་འགྲེང་ཡུམ་འཁྱོག་ཞིག་ནམ་མཁར་གནས་པར་གྱུར་པར་བསམ་པོ་ཡིན་པའི་ཕྱིར།དེ
ལྟར་སྒོམ་པའི་ཚུལ་འདི་ལ་བར་དོ་ལོངས་སྐུར་འཁྱེར་བའི་རྣལ་འབྱོར་ཞེས་བྱ་སྟེ།གཞི་ལ་འཆི་བ་འོད་གསལ་གྱི་བཞོན་པར་གྱུར་པའི་རླུང་སེམས་ལས་པར་དོ་གྲུབ་པ་དང་ཆོས་མཐུན་ཞིང་རང་ཉིད་ལ་འབྱུང་འགྱུར་གྱི་བར་དོ་སྦྱོང་བར་བྱེད།ལམ་རྫོགས་རིམ་གྱི་སྐབས
སུསུ་དཔེ་དོན་གྱི་འོད་གསལ་ལས་དག་མ་དག་གི་སྒྱུ་མའི་སྐུ་འགྲུབ་པ་དང་ཆོས་མཐུན་ཞིང་དེ་ལྟ་བུའི་རྫོགས་རིམ་གྱི་རྟོགས་པ་ཁྱད་པར་ཅན་རྒྱུད་ལ་སྐྱེ་བའི་དགེ་རྩ་སྨིན་བྱེད་དུ་འགྱུར།འབྲས་བུ་སངས་རྒྱས་ཀྱི་ལོངས་སྐུ་དང་རྣམ་པ་མཐུན་ཞིང་དེ་ཡ་ང་རྒྱལ་བཞག་ནས
ད་ལྟ་ནས་འབྲས་བུ་ལམ་བྱེད་ཀྱི་ཚུལ་དུ་བསྒོམས་པས་དེ་མངོན་ཏུ་འགྱུར་བའི་ནུས་པ་ཁྱད་པར་ཅན་འཇོག་པའི་ཕྱིར།དེ་ལྟར་ན་སྟོང་པའི་ངང་ལས་ནཱ་ད་ནམ་མཁར་འཇོག་པའི་རྒྱུ་མཚན་ཡོད་དེ།ཚུལ་དེས་གཞི་དུས་སུ་འཆི་བ་འོད་གསལ་ལས་པར་དོ་འབྱུང་བ་དང་།ཕ་མ

དུས་སུ་དཔེ་དོན་གྱི་འོད་གསལ་ལས་སྒྱུ་མའི་སྐུ་གཉིས་འབྱུང་བ་མཚོན་ཞིང་དེ་དང་ཆོས་མཐུན་སྦྱོར་བའི་ཆེད་ཡིན་པའི་ཕྱིར།ནཱ་ད་སུམ་འཁྱོག་དང་ཁ་དོག་དཀར་ལ་དམར་བའི་མདངས་ཅན་དུ་བྱས་པ་ལ་དགོས་པ་ཡོད་དེ།རིམ་པ་བཞིན་པར་དོའི་ལུས་ངག་ཡིད་གསུམ་དང་
ར་དོ་ཆགས་པས་བཅིངས་པ་དེ་མཚོན་པའི་ཕྱིར།གཞན་དུ་ན་བར་དེའི་མཚོན་བྱེད་ལ་བཞིན་ལག་གི་རྣམ་པ་ཅན་དུ་བཤད་པ་ཡོད་ཀྱང་འདིར་ནཱ་ད་ཉིད་ཀྱིས་དེ་མཚོན་པ་མི་འགལ་ཏེ།བར་དོའི་ལུས་ཀྱི་དབྱིབས་མི་འདྲ་བ་དུ་མ་འབྱུང་བར་ཤེས་པའི་ཆེད་ཡིན་པའི
ཕྱིར་རོ།།གསུམ་པ་འགལ་རྐྱེན་བཟློག་པའི་ཕྱིར་སྲུང་འཁོར་བསྒོམ་པ་ལ་རྒྱས་འབྲིང་བསྡུས་གསུམ་ཡོད་ཀྱང་།འདིར་བསྡུས་པའི་དབང་དུ་མཛད་པ་སྟེ་ཇི་ལྟར་བྱ་བའི་ཚུལ་ཡོད་དེ།རང་ནམ་མཁའི་ནཱ་དར་གནས་པ་ལས་ཧེ་རུ་ཀ་ཞལ་གཅིག་ཕྱག་གཉིས་པའི་རྣམ
པར་་མཆེད་དེ།དེའི་ང་རྒྱལ་གྱིས་ཨོཾ་སུཾ་བྷ་ནི་སོགས་ཞལྔ་བཞི་པའི་སྔགས་ངག་ཏུ་བརྗོད་པས་ཕྱོགས་བཞིར་སྔགས་ཚན་དེ་རྣམས་འཁོད་པར་བསམ་པར་བྱ་སྟེ།དེ་ཡང་ཤར་དུ་ནག་བྱང་དུ་ལྗང་ནུབ་ཏུ་དམར་ལྷོར་སེར་བ་གཡོན་སྒོར་དུ་གྲུ་བཞིར་གནས་པའི་འོད་ཟེར
སྟེང་ཚངས་པའི་འཇིག་རྟེན་ནས་འོག་དབང་ཆེན་གསེར་གྱི་ས་གཞི་ལ་ཐུག་པར་ཁྱབ་པ།དེ་རྣམས་ཡོངས་སུ་གྱུར་པ་ལས་དེ་ལྟ་བུའི་ཁ་དོག་ཅན་གྱི་རྡོ་རྗེའི་ར་བ་ཚད་ཀྱང་སྔར་ལྟར་ཡ།དེ་དང་མཉམ་དུ་འོག་ཏུ་ཧཱུཾ་ལས་སྣ་ཚོགས་རྡོ་རྗེ་ཧཱུཾ་གིས་མཚན་པའི་ཧཱུཾ་གི་འོད་ཟེར
ལས་གསེར་གྱི་ས་གཞི་ལ་ཐུག་གི་བར་དུ་རྡོ་རྗེའི་ས་གཞི་དང་།སྟེང་དང་ལོགས་སུ་འཕྲོས་པས་རྡོ་རྗེ་རྩེ་ལྔ་པའི་རྣམ་པ་ཅན་གྱི་མདའི་དྲ་བ་དང་།དེའི་འོག་ཏུ་རྡོ་རྗེའི་གུར་གྲུ་བཞི་པའི་རྣམ་པ་ཅན་རྩེ་མོ་རིམ་གྱིས་ཕྲ་བ།གུར་གྱི་འོག་ར་བའི་སྟེང་དུ་རྡོ་རྗེའི་བླ་རེ་སྟེ་ཐམས

ཅད་ཀྱང་བར་མཚམས་མེད་པར་དུམ་བུ་གཅིག་ཏུ་གྱུར་པའི་ཕྱི་རོལ་ཏུ་རྡོ་རྗེའི་མེ་བསྐལ་པ་འཇིག་པའི་དུས་ཀྱི་མེ་ལྟ་བུ་ཕྱོགས་སུ་འཕྲོ་བ་ཞིག་ཏུ་བསམས་ལ།ཨོཾ་མེ་དེ་ནི་ཞེས་སོགས་ཀྱི་སྔགས་ཚན་དྲུག་བརྗོད་ནས་བྱིན་གྱིས་བརླབས
།འགྲོ་བ་ཐམས་ཅད་ཀྱང་བགེགས་དང་བྲལ་བར་བསམ་པ་ཡིན་པའི་ཕྱིར།སྲུང་འཁོར་བསྒོམས་པ་ལ་དགོས་པ་ཡོད་དེ།སྒྲུབ་ཐབས་སྒོམ་པའི་ཚེ་བར་ཆད་མི་འབྱུང་བའི་ཆེད་ཡིན་པའི་ཕྱིར་རོ།།གཉིས་པ་ཐུན་དངོས་གཞི་ལ་ཇི་ལྟར་བྱ་བ་ལ་གཉིས།གཞལ
ཡས་ཁང་གང་དུ་བསྒོམ་པའི་རྟེན་བསྐྱེད་པ་དང་།རྟེན་བརྟེན་པའི་རྣལ་འབྱོར་ཡན་ལག་དང་བཅས་པ་བསྒོམ་ཚུལ་ལོ།།དང་པོ་ཇི་ལྟར་བསྒོམ་ཚུལ་ཡོད་དེ།སྔར་བཤད་པའི་སྲུང་འཁོར་གྱི་དབུས་སུ་ཡཾ་རཾ་བཾ་ལཾ་གྱི་ཡི་གེ་བཞི་ལས་རིམ་པར་རླུང་མེ་ཆུ་སའི་དཀྱིལ་འཁོར་བཞི་རིམ
བརྩེགས་ཀྱི་སྟེང་དུ།སུཾ་ལ་ས་རི་རབ་ལྷུན་པོ་རིན་པོ་ཆེ་སྣ་བཞིའི་རང་བཞིན་ཅན་གྲུ་བཞི་པ་སྟེང་གི་ཕྱོགས་མཚམས་སུ་རི་ཆུང་བའི་ལྕོག་བརྒྱད་ཀྱིས་མཛེས་པར་བྱས་པ།དེའི་སྟེང་དུ་པཾ་ལས་སྣ་ཚོགས་པདྨའི་ལྟེ་བར་ཧཱུཾ་ལས་སྣ་ཚོགས་རྡོ་རྗེ་ལྟེ་བ་གྲུ་བཞི་པ།དེའི་ལྟེ་བར
སྣ་ཚོགས་པ་དུ་ཆུང་ངུ་སྒྲུབ་ཐབས་ནས་འབྱུང་བ་ལྟར་བསྒོམ་པར་བྱ་བ་ཡིན་པའི་ཕྱིར་རོ།།གཉིས་པ་ལ་ལྔ།རྟེན་བརྟེན་པའི་དཀྱིལ་འཁོར་བསྐྱེད་ཚུལ།དེ་གསལ་གདའ་ཚུལ།ཕྱོགས་མཐུན་གྱི་དག་པ་དྲན་ཚུལ།གོ་བགོ་ཞིང་ཡེ་ཤེས་པ་བཅུག་ནས་དབང་བསྐུར
རྒྱལ།མཆོད་པསྟོད་བྱས་ནས་བསྒོམ་ཚུལ་ལོ།།དང་པོ་ཇི་ལྟར་བྱ་བའི་ཚུལ་ཡོད་དེ།སྣ་ཚོགས་པདྨ་ཆུང་ངུའི་དབུས་སུ་འབྲས་བུ་སངས་རྒྱས་ཀྱི་མཚན་སོ་གཉིས་ཀྱི་ངོ་བོ་ཨ་ཨཱ་སོགས་ཨཱ་ལི་དཀར་པོ་ཕྲག་གཅིག་གཡས་བསྐོར་དང་ཕྲག་གཅིག་གཡོན་བསྐོར

་རིམ་པ་གཅིག་གིས་དང་།དེའི་ཕྱི་རོལ་ཏུ་དཔེ་བྱད་བརྒྱད་ཅུའི་ངོ་བོ་ཀ་ཁ་སོགས་ཀཱ་ལི་དམར་པོ་བཞི་བཅུ་པ་ཕྲག་གཅིག་གཡས་བསྐོར་དང་ཕྲག་གཅིག་གཡོན་བསྐོར་དུ་གྱེན་འགྲེང་དུ་རིམ་པ་གཅིག་གིས་གནས་པ་ཡོངས་སུ་གྱུར་པ་ལས།ཟླ་བའི་དཀྱིལ
ཁོར་དཀར་ལ་དམར་བའི་མདངས་ཅན་དབྱངས་གསལ་གྱི་ཡི་གེ་རྣམས་གཟུགས་བརྙན་ཤར་བ་བཞིན་དུ་སྣང་བའི་དབྱངས་ཡིག་དང་ཟླ་བའི་ཁ་དོག་དཀར་བའི་ཆ་ནི་མེ་ལོང་ལྟ་བུའི་ཡེ་ཤེས་ལས་བྱང་ཆུབ་པ་དང་།གསལ་བྱེད་དང་ཟླ་བའི་ཁ་དོག་དམར་བའི་ཆ་ནི
མཉམ་པ་ཉིད་ཀྱི་ཡེ་ཤེས་ལས་བྱང་ཆུབ་པ་དང་།དེ་ནས་རང་ནམ་མཁའི་ནཱ་དས་ཟླ་བ་དཀར་དམར་མཐོང་ནས་བདག་སངས་རྒྱས་ཡབ་ཡུམ་གྱི་བྱང་སེམས་དཀར་དམར་དང་འདྲ་བའི་ཟླ་བའི་དབུས་སུ་སྐྱེ་བ་བླངས་པ་དང་འདྲ་བར་སངས་རྒྱས་ཀྱི་སྐུ་བཟུང་ནས་སེམས་ཅན
གྱི་གྱི་དོན་བྱའོ་སྙམ་པའི་འཕེན་པ་དང་ལྡན་པས།བར་དོའི་དོད་ཀྱི་ནཱ་ད་ཟླ་བའི་དབུས་སུ་ཞུགས་ཏེ་ནཱ་ད་ལས་ཐིག་ལེ་ཟླ་ཚེས་ཧའི་ལུས་ཨཱུ་རིམ་གྱིས་གྲུབ་པའི་ཚུལ་གྱིས་སྐྱེ་བ་བླངས་པའི་དོད་ཧཱུཾ་ཡིག་དཀར་ལ་དམར་བའི་མདངས་ཅན་རྒྱུ་རྡོ་རྗེ་འཛིན་པའི་ངོ་བོར་བསྐྱེད་པ་ནི་སོ་སོར
རྟོག་པའི་ཡེ་ཤེས་ལས་བྱང་ཆུབ་པ་དང་།ཧཱུཾ་ཡིག་དེ་ལས་ལྷ་ལྔའམ་འཁོར་ལོ་ལྔའི་ཚོགས་སྤྲོས་ནས་འགྲོ་བ་རྣམས་དེ་དག་གི་གྲོ་འབང་ལ་བཀོད་དེ།སྔོན་ནུས་གྲུབ་པའི་དཔའ་བོ་དང་རྣལ་འབྱོར་མ་རྣམས་ལྷན་ཅིག་སྤྱན་དྲངས།སྙོམས་པར་འཇུག་པ་སྔོན་དུ་འགྲོ་བས
ཞུ་བ་ཧཱུཾ་མིག་གི་ནཱ་ད་ལ་ཐིམ་པས་ཧཱུཾ་ཡིག་ལྷན་སྐྱེས་ཀྱི་དགའ་བའི་རང་བཞིན་དུ་བསམ་པ་ནི་བྱ་གྲུབ་ཡེ་ཤེས་ལས་བྱང་ཆུབ་པ་ཡིན་ལ།དེ་ནས་སྔགས་ཀྱི་དོན་བཞིན་དཔའ་བོ་དང་རྣལ་འབྱོར་མ་ཐམས་ཅད་ཀྱི་སྐུ་གསུང་ཐུགས་འདུས་པའི་རང་བཞིན་གྱི་བདག་ཉིད་དེ་ངའོ་སྙམ

དུ་བསམས་ཏེ།ཨོཾ་ཨཱཿཧཱུཾ།སརྦ་བཱི་ར་ཡོ་གི་ནི་ཞེས་སོགས་ཀྱི་སྔགས་གཉིས་བརྗོད་པའི་སྒོ་ནས་ཟླ་ཉི་དབྱངས་གསལ་ཧཱུཾ་དང་བཅས་པ་ཡོངས་སུ་གྱུར་པ་ལས་རྟེན་དང་བརྟེན་པའི་དཀྱིལ་འཁོར་གཉིས་ཅིག་ཅར་དུ་གྲུབ་པར
བསམ་པ་ནི་ཆོས་དབྱིངས་ཡེ་ཤེས་ལས་བྱང་ཆུབ་པ་ཡིན་པའི་ཕྱིར།སྔགས་སོ་སོའི་དོན་འང་ཡོད་དེ།ཨོཾ་ཨཱཿཧཱུཾ་ནི་རྡོ་རྗེ་གསུམ་དང་།ཨོཾ་ནི་བཤད་ཟིན་ལ།སྔགས་སྔ་མྲའི་སརྦ་ནི་ཐམས་ཅད།བཱི་ར་ནི་དཔའ་བོ།།ཡོ་གི་ནཱི་ནི་རྣལ་འབྱོར་མ།ཀཱ་ཡ་
ཝཱ་ཀ་ཙིཏྟ་ནི་སྐུ་གསུ་བཐུགས།བཛྲ་ནི་རྡོ་རྗེ།སྭ་བྷཱ་ཝ་ནི་རང་བཞིན།ཨཏྨ་ཀ་ནི་བདག་ཉིད།ཨ་ཧཾ་ནི་ངའོ་ཞེས་པའི་དོན་དང་།ཕྱི་མའི་བཛྲ་ཤུདྡྷ་ནི་རྡོ་རྗེ་དག་པ།སརྦ་དྷརྨཱ་ནི་ཆོས་ཐམས་ཅད།བཛྲ་ཤུདྡྷ་དང་ཨ་ཧཾ་ནི་སྔར་བཞིན་ཡིན་པའི་ཕྱིར།ཚུལ་འདི
ལལ་སྐྱེ་བ་སྦྲུལ་སྐུར་འཁྱེར་བའི་རྣལ་འབྱོར་ཞེས་བྱ་སྟེ།སྦྱང་གཞི་ཕ་མའི་ཁུ་ཁྲིག་གི་དབུས་སུ་བར་དོའི་རྣམ་ཤེས་ཞུགས་ཏེ་ཉེང་འཚམས་སྦྱར་ནས་སྐྱེ་བ་བླངས་པ་དང་ཆོས་མཐུན་ཞིང་རང་ཉིད་ཀྱི་སྐྱེ་བ་སྦྱོང་བར་བྱེད།ལམ་རྫོགས་རིམ་གྱི་སྐབས་སུ་དག་མ།།
ག་པོའི་སྒྱུ་མའི་སྐུས་རགས་པའི་ཕུང་པོ་བཟུང་བ་དང་ཆོས་མཐུན་ཞིང་།དེ་ལྟ་བུའི་རྫོགས་རིམ་གྱི་རྟོགས་པ་སྐྱེ་བའི་དགེ་རྩ་སྨིན་བྱེད་དུ་འགྱུར།འབྲས་བུ་སངས་རྒྱས་ཀྱི་སར་ལོངས་སྐུས་གཞན་དོན་དུ་རིགས་པའི་སྦྲུལ་སྐུ་བཟུང་བ་དང་ཆོས་མཐུན་ཞིང་དེ་ལྟ་བུའི་